
Ceir isod trafodaeth a dadansoddiad o sut mae plentyn yn dysgu iaith a mathemateg, arweinir argymhellion ar gyfer sicrhau cynnydd. Dysgwyd nifer o bethau i helpu i addysgu iaith a mathemateg ar Brofiad Addysgu Proffesiynol.
Cafwyd profiad mewn ysgol yn sir Rhondda Cynon Taf ac fe’i cynhelir gan yr awdurdod lleol. Mae 339 o ddisgyblion rhwng 3 ac 11 oed, gan gynnwys plant meithrin, ar y gofrestr, ac fe’u haddysgir mewn 12 dosbarth. Mae tua 16.4% o’r disgyblion yn gymwys i gael prydau ysgol am ddim. Mae'r ysgol yn safle 102 o'r 110 ysgol gynradd yn Rhondda Cynon Taf o ran y gyllideb ysgol fesul disgybl. Daw tua 11% o ddisgyblion yr ysgol o gartrefi Cymraeg. Mae pob dosbarth yn ceisio dysgu mathemateg ac iaith bob dydd.
Canolbwyntiwyd ar ddisgybl yn y Cyfnod Sylfaen. Mae'r unigolyn mewn dosbarth â 29 o blant gallu cymysg ble derbyniwyd ei addysg trwy gyfrwng y Gymraeg. Mae’r unigolyn yn fenywaidd, yn ôl Estyn (2015) mae merched yn y Cyfnod Sylfaen yn perfformio'n gyson well na bechgyn o ran cyflawni deilliant 5 a chanlyniad uwch 6 yn y Gymraeg a mathemateg. Roedd pedwar grŵp gwahanol yn y dosbarth yn ôl gallu ac roedd yr unigolyn yn yr ail grŵp o’r gallu uchaf, felly gallu canolig. Mae lefel gallu’r unigolyn ar lefel sy’n briodol i’w hoedran. Dywed Estyn (2015) mae perfformiad yr ysgol yn dda oherwydd mae safonau disgyblion yn y Cyfnod Sylfaen yn dda o ran cyrraedd y deilliant disgwyliedig mewn medrau iaith a datblygiad mathemategol. Nid yw’r unigolyn ddim yn derbyn prydau ysgol am ddim, ac yn dod o gartref di-Gymraeg.
Cydnabyddir yr angen i ymchwilio moesegol trwy gydol yr ymchwil. Dilynir Cod Ymarfer Moeseg ac Integredd Ymchwil y brifysgol ac BERA (2018). Gofynnwyd am ganiatâd yr ysgol ar ddechrau'r ymchwil, a rhoddwyd cyfle i'r unigolyn dynnu allan ar unrhyw adeg. Dileuir enw'r unigolyn a hefyd yr ysgol, er mwyn sicrhau anhysbysrwydd a’i hawliau i gyfrinachedd. Penderfynwyd defnyddio’r dull mosaig (Clark a Moss, 2011) wrth gasglu data ar gyfer yr ymchwil. Mae’r dull mosaig yn fframwaith effeithiol sy’n sicrhau bod llais y disgybl yn cael ei gynnwys yn yr ymchwil. Dadansoddwyd enghreifftiau o waith yr unigolyn a defnyddiwyd ystod o ddulliau casglu data megis. Wrth ddadansoddi’r data a gasglwyd, defnyddir y Model Agweddau, Sgiliau a Gwybodaeth (A.S.G) (Nottingham, 2013). Gall agweddau, sgiliau a gwybodaeth y tu hwnt i iaith a mathemateg effeithio ar gyflawniad disgybl.
Mae'r unigolyn yn siaradus ac yn hapus bob amser. Roedd hi’n hoffi trafod a chanu hefyd. Roedd hi'n boblogaidd gyda'i disgyblion dosbarth a byddai'n ceisio treulio amser gyda phawb. Er gwaethaf hyn, nid oedd ganddi hyder wrth wneud gwaith. Gofynnodd yn gyson am gymorth er ei bod yn gallu gwneud y gwaith yn annibynnol. Daeth yr unigolyn ar draws ychydig yn fwy hyderus yn ystod gwersi iaith.
Addysgwyd nifer o wersi iaith yn yr ysgol. Cynlluniwyd llawer o’r tasgau ffocws yn ymwneud ag ysgrifennu. Hefyd pob Dydd Gwener byddir ysgol yn wneud “Ysgrifenwyr Ysblennydd” lle bydd y plant yn ail-ddrafftio darn o waith ysgrifenedig.
Trafodir agwedd y disgybl tuag at iaith yn gyntaf, gan ddilyn adrannau’r model A.S.G. Gofynnwyd i’r unigolyn a oedd hi’n mwyhau gwersi iaith, atebodd nad oedd yn hoffi ysgrifennu llawer ond yn mwynhau gwersi iaith. Roedd gan yr unigolyn agwedd gadarnhaol tuag at waith iaith y rhan fwyaf o’r amser. Arsylwyd ei bod yn gwrando’n dda. Pe bai'n deall y dasg yr oedd hi’n fodlon weithio ac yn frwdfrydig am y gwaith. Bodd bynnag pe bai'n ychydig yn ansicr o'r dasg roedd hi'n gofyn am lawer o gymorth. Roedd hefyd yn angenrheidiol i annog yr unigolyn i weithio ac i'w hatgoffa o'r dasg gan gollodd grynodiad yn hawdd. Roedd yr unigolyn yn ychydig yn sensitif os oedd rhywbeth yn anghywir felly codwyd ei hyder yn aml. Ar y cyfan mae’r unigolyn yn aeddfed wrth wneud gwaith iaith ac yn cynhyrchu gwaith o safon uchel. 
Credwyd bod adran ‘gwybodaeth’ o’r model A.S.G yr unigolyn yn dda iawn. Roedd ganddi eirfa eang ac roedd yn gallu ysgrifennu brawddegau creadigol a hefyd ffurfio llythrennau yn gywir. Roedd hi bob amser yn siarad Cymraeg gyda’i gyfeillion a hefyd yn annog pobl eraill yn y dosbarth i siarad Cymraeg. Nesaf edrychir ar adran ‘sgiliau’ o’r model A.S.G, wrth drafod y sgiliau sy’n effeithio ar sut mae’r unigolyn yn dysgu iaith. Gwelwyd bod gan yr unigolyn sgiliau gwrando da yn ystod gwersi iaith. Roedd hi’n frwdfrydig i ddysgu ar y carped ac felly roedd yn canolbwyntio’n hollol. Wrth ddadansoddi’r data gellir gweld mai sillafu yw’r prif anhawster i’r unigolyn. 
Mae llawer o ddisgyblion sy’n gwneud camgymeriadau mewn gwaith ysgrifenedig yn gwneud hynny oherwydd ansicrwydd neu esgeulustod.  Prif beth a safwyd mas wrth farcio gwaith Cymraeg yr unigolyn oedd sillafu (gwelir atodiad 1). Roedd yr unigolyn yn ei chael hi’n anodd sillafu geiriau newydd ac yn ofyn am gymorth yn aml. Wrth gyflwyno geiriau newydd yn ystod gwersi iaith, ysgrifennwyd y geiriau ar fwrdd gwyn bach i helpu’r plant, er hyn anogwyd i’r grŵp top ac yr ail grŵp i geisio sillafu’r geiriau’n annibynnol. Heriwyd y plant gan “Nid yw llawer o ysgolion yn rhoi digon o her i ddisgyblion weithio i’w llawn botensial” Estyn (2009, p.5).  Mae herio'r plant wrth ddarllen yn bwysig oherwydd “mae tua 40% o ddisgyblion Blwyddyn 7 yn dechrau gydag oedran darllen sydd chwe mis neu fwy islaw eu hoedran cronolegol” (Estyn, 2009, p.1). Cefnogir hyn gan Grigg (2010) sy’n amlinellu ni all 775milliwn o bobl yn y byd darllen neu ysgrifennu. 
Mae cam sillafu yn gyffredin yng ngwaith plant. Fodd bynnag, gwelwyd nifer o eiriau aml eu defnydd yn cael eu cam sillafu hefyd. Yn ôl Llywodraeth Cymru (2015) dylai plant Blwyddyn 2 allu sillafu geiriau aml eu defnydd yn gywir. Gwelwyd yr unigolyn ar ddeilliant 3 sillafu, gydag elfennau o ddeilliant 4 (Llawrlyfr Proffil y Cyfnod Sylfaen (2017, p.50-51). Mae’r unigolyn yn gwahaniaethu rhwng llythrennau ac yn defnyddio cytseiniaid cychwynnol yn gywir a hefyd maent yn dechrau defnyddio amrywiaeth o strategaethau sillafu. Credir y bydd yr unigolyn yn gorffen y Cyfnod Sylfaen ar ddeilliant 4 gydag elfennau o ddeilliant 5.
Wrth edrych yn llyfr yr unigolyn gwelwyd yn aml nad oedd yr athrawes yn cywiro geiriau aml eu defnydd. Wrth beidio â chywiro’r geiriau hyn, ni fydd yr unigolyn yn ymwybodol eu bod yn gam sillafu a hefyd ni fyddir y gwybod y ffordd gywir i sillafu nhw. Gall llawer o ddisgyblion gywiro eu camgymeriadau sillafu eu hunain yn gyflymach pan gânt eu rhybuddio am gamgymeriad. Os na chânt eu rhybuddio bydd yr un camgymeriadau'n cael eu hailadrodd. Er bod yr athrawes weithiau’n cywiro’r geiriau, ni chafodd y plant gyfle i ddarllen cywiriadau’r athrawes ac felly roedd yn ddibwrpas. Arsylwyd bod angen amser arnynt i ddarllen dros sylwadau’r athrawes yn ei lyfrau. Hefyd gellir darllen dros waith cyfoedion. Yn ôl Estyn (2008) yn yr arfer orau, mae disgyblion yn golygu eu gwaith yn unol â’r drefn arferol. Maent yn datblygu’r arfer i olygu trwy ddarllen gwaith ei gilydd a helpu ei gilydd.  Esbonia nad yw disgyblion y Cyfnod Sylfaen yn cael digon o gyfleoedd i ymarfer eu medrusrwydd mewn darllen ac ysgrifennu.
Roedd gan yr unigolyn ymagwedd hollol wahanol tuag at fathemateg. Gwelwyd ei fod yn llawer llai hyderus yn ystod gwersi mathemateg. Doedd hi byth yn rhoi ei llaw i fyny i ateb cwestiynau ar y carped, er rhan fwyaf o’r amser roedd hi’n gwybod yr ateb. Oherwydd roedd yr un disgyblion yn rhoi ei ddwylo i fyny trwy’r amser, defnyddiwyd strategaeth ffyn lolipop. Os tynnwyd enw’r unigolyn, roedd hi’n gwybod yr ateb cywir bron pob tro.
Mae gan yr unigolyn sgiliau cymdeithasol da ac felly gwelwyd hi’n cyd-weithio gydag unigolyn arall o’r grŵp, arweiniodd hyn at y ddau ohonynt yn cael yr un cwestiynau'n anghywir weithiau, felly anogwyd i weithio’n annibynnol. Yn gyffredinol, roedd gan yr unigolyn wybodaeth dda am y rhan fathemateg. Gwelwyd bod plant y Cyfnod Sylfaen yn hoff iawn o ddefnyddio adnoddau yn ystod gwersi mathemateg. Arsylwyd bod yr unigolyn yn gwneud llai o gamgymeriadau wrth ddefnyddio adnoddau.
Addysgwyd sut i ddweud yr amser. Nid oedd y plant wedi gwneud gwaith ar amser yn ystod eu cyfnod ym Mlwyddyn 2 felly roedd mwyafrif y dosbarth yn ansicr iawn. Gall darllen wyneb cloc fod yn anodd i blant ifanc. Cred Van de Walle (2001) fod y cwricwlwm a chlociau digidol ar fai. I ddechrau, dysgir y plant i ddarllen amser ar yr awr, yna hanner, chwarter, ac yn olaf am gyfnodau o bump ac un munud yn hyderus. Mae hyn yn gadael llawer o blant yn syfrdanol pryd mae amser yn 2:57 er enghraifft, gan nad yw'n rhoi darlleniad union. Yn yr un modd, mae'r cloc digidol yn caniatáu i blant roi darlleniad cywir, ond nid yw hyn yn datblygu'r cysyniad o amserau 'agos'. Ym Mlwyddyn 2 dylir plant gallu “adnabod ‘hanner awr wedi’, ‘chwarter wedi’ a ‘chwarter i’ ar gloc analog” (Fframwaith y Cyfnod Sylfaen, 2015, p.35).
Gwelwyd bod gan yr unigolyn eithaf tipyn o wybodaeth am amser ac yn deall ar y cyfan. Darganfuwyd ar y carped bod yr unigolyn yn gallu dweud yr amser yn hyderus i’r o’r gloch a hanner awr wedi. Roedd hefyd ganddi rywfaint o wybodaeth am chwarter wedi a chwarter i ond yn llai hyderus. Yn ystod gwersi cyntaf dweud yr amser, roedd yr unigolyn yn ddiffyg hyder, er hyn roedd ganddi hi fwy o wybodaeth na’r plant eraill yn ei grŵp. Gwelwyd elfennau o ddeilliannau 4 a 5 amser gan y plentyn (Llawrlyfr Proffil y Cyfnod Sylfaen (2017, p.68). Gall yr unigolyn defnyddio unedau safonol o amser i ddarllen oriau ar gloc a hefyd defnyddio unedau safonol o amser i ddarllen oriau a munudau ar gloc. Meddylir y bydd yr unigolyn yn gorffen y Cyfnod Sylfaen ar ddeilliant 5 gydag elfennau o ddeilliant 6.
Y prif anhawster a welwyd gan yr unigolyn yn ystod gweithgareddau dweud yr amser oedd y bys munud ar bys awr. Roedd yr unigolyn yn gallu esbonio'r gwahaniaeth rhwng y ddau bys ar lafar, ond yn aml roedd yn eu cymysgu yn ystod tasgau. Gwelwyd bod yr unigolyn weithiau’n rhuthro a gallai hyn fod y prif reswm dros gymysgu’r bysedd. Hefyd wrth gyflawni tasg lle’r roedd rhaid i’r unigolyn dangos yr amser trwy ychwanegu bys munud ar bys awr ar gloc, ni ddangosodd yr unigolyn yn glir wahaniaeth mewn maint rhwng y bysedd (gwelir atodiad 2) Wrth drafod gyda’r unigolyn, gallai ddweud yr amser iawn ond doedd hi ddim yn deall y pwysigrwydd o ddangos hyd gwahanol rhwng y bysedd.
Anhawster arall oedd clog ddigidol. Cafodd yr unigolyn trafferth darllen clog ddigidol. Yn ôl Llywodraeth Cymru (2015) dylir plant Blwyddyn 2 gallu darllen oriau a munudau ar gloc digidol 12 awr. Gwelwyd yr unigolyn yn cymysgu clociau analog a digidol i fyny. Roedd hyn yn ddryslyd nid yn unig i’r unigolyn ond hefyd i ran fwyaf o’r dosbarth. Oherwydd hyn, penderfynwyd canolbwyntio ar glociau analog yn unig nes bod y plant yn barod i symud ymlaen. Ni symudwyd ymlaen nes roedd y plant yn deall, cytûn Vygotsgy (1962) gyda’r strategaeth yma. Fodd bynnag, gofynnwyd cwestiynau analog yn ystod cyflwyniadau i ymestyn plant gallu uwch.
Er mwyn i blant gwella eu sillafu argymhellwyd mwy o gyfleoedd darllen. Gwelwyd pe na bai'r person yn gallu darllen y gair, yn sicr ni allai ei sillafu. Credaf y dylai'r ysgol annog y plant i ddarllen er pleser yn hytrach na'u gorfodi i ddarllen. Meddylir bod angen dangos i blant y gall darllen fod yn hwyl. Gall y Cwricwlwm Newydd helpu gyda hyn oherwydd yn ôl Donaldson (2015) mae’r Maes Dysgu a Phrofiad Ieithoedd, Llythrennedd a Rhifedd yn gallu creu cariad at ddarllen.
Er bod yr athrawes dosbarth yn darllen nifer o lyfrau i’r dosbarth, ni chafodd y plant gyfle i ddarllen yn aml. Mae gwrando ar storiâu yn brofiad pleserus i’r plant ac yn rhan hanfodol o’i ddatblygiad cyffredinol (Godiwn a Perkins, 1998) Cytûn Tarith a Benjamin (2005) gan ddywed fod gwell gan 50% o blant clywed storiâu yn cael ei adrodd iddynt. Fodd bynnag, argymhellwyd darllen ar y cyd hefyd oherwydd “mewn lleiafrif o ysgolion, yn aml, nid oes digon o sesiynau darllen ar y cyd” (Estyn, 2011, p.1). Arsylwyd nad oedd yr unigolyn neu ddisgyblion arall yn y dosbarth yn treulio amser yn y gornel ddarllen. Meddyliwyd y prif reswm am hyn yw nad oes llyfrau newydd ynddo. Anogwyd prynu llyfrau newydd sy’n ddiddorol ac yn berthnasol i’r plant. Atega Donaldosn (2015, p.26) hyn gan ddywed bod “dysgwyr yn ganolog i bopeth”. Hefyd argymhellwyd chwedlau yn y cornel darllen gan ei fod yn hanfodol i helpu plant ysgrifennu storïau. Meddyliwyd y byddai’r plant hefyd yn elwa o gyfleoedd i fynd i’r llyfrgell gan nad oedd y dosbarth wedi ei mynychu yn ystod y pum wythnos.
Gall mwy o wersi sy’n gysylltiedig â geiriaduron helpu sillafu'r unigolyn hefyd. Mae’r gallu i ddefnyddio geiriadur yn sgil defnyddiol, hefyd mae “defnyddio geiriadur” yn sgil maes dysgu ym Mlwyddyn 2 (Llywodraeth Cymru, 2015, p.27). Mae pawb yn wahanol ac mae pawb yn gwneud camgymeriadau sillafu gwahanol. Er mwyn gwneud dysgu’n bersonol i’r unigolyn, gellir eu hannog i greu 'log sillafu' fel geiriadur personol. Anogir yr unigolyn i ysgrifennu’r geiriau nhw’n cael trafferth sillafu yn ei log sillafu. Bydd yr unigolyn wedyn yn gallu cadw’r log gyda nhw drwy’r amser a gellir ei weld ar unrhyw adeg. Bydd edrych ar y geiriau yn helpu’r unigolyn i gofio a hefyd yn codi eu hyder. Byddir hefyd yn bersonol i’r unigolyn ac yn symbol o berchnogaeth. Gellir defnyddio’r strategaeth hon hefyd gyda’r dosbarth cyfan.
Wrth i sgiliau sillafu ddatblygu, mae plant yn dechrau defnyddio strategaethau sillafu yn fwy annibynnol i sillafu geiriau hirach neu anghyfarwydd. Hyd yn oed tua diwedd y Cyfnod Sylfaen, weithiau gall plant gamsillafu geiriau y maent fel arfer yn sillafu’n gywir, trwy ddiffyg canolbwyntio er enghraifft. Mae sillafwyr gwan yn tueddu i aros yn y cyfnod ffonetig, gan fethu manteisio ar gof gweledol da i atgynhyrchu geiriau ar bapur. Mae sillafwyr da yn hyderus wrth roi cynnig ar eiriau dieithr, yn meddu ar gof gweledol da ac yn hyfder wrth ddefnyddio geiriaduron. Bydd sillafwyr da yn brasgamu trwy’r cyfnodau ac wedi cyrraedd y cyfnod olaf ymhell cyn iddynt adael yr ysgol gynradd. Mae’r plant hyn yn dangos aeddfedrwydd sillafu cyn bod yn 7 oed, nid trwy fod yn berffaith gywir eu sillafiadau, ond trwy ddangos cysondeb cynyddol yn eu hymdrechion a thrwy arddangos ymwybyddiaeth gynnar o batrymau sillafu.
Yn ol Bird (2009) un rheswm y gall disgyblion fod yn tangyflawni mewn mathemateg yw dulliau addysgu nad ydynt yn cyfateb yn dda i anghenion dysgu'r disgyblion. Nad yw pob plentyn yn dysgu yn yr un ffordd ac felly trwy gael gwybodaeth pwnc byddant yn fwy ymwybodol o wahanol ddulliau y gallent eu defnyddio. Mae pawb yn wahanol ac mae “plant yn dysgu ar wahanol raddfeydd ac mae pob unigolyn yn unigryw” (Llywodraeth Cymru, 2008, p.2). Gellir gwella dysgu trwy ystyried arddulliau dysgu. Mae rhai plant yn dysgu orau pan fyddant yn cael symbyliad gweledol, bydd eraill yn dysgu orau gyda symbyliad clybodol neu dasg ginesthetig. Mae hyn yn golygu bod rhaid cael amrywiaeth mewn ystafelloedd dosbarth i weddu i wahanol blant. Gall y plant hefyd gael eu hysgogi ac wrth i athrawon ddangos diddordeb byddant yn fodel rôl i'r plant.
Sylwyd bod dechrau o’r ddechrau yn ddefnyddiol wrth addysgu mathemateg. Argymhellwyd cyflwyno gwers gyda mathemateg pen syml i gael ymennydd y plant gweithio. Wrth addysgu amser, gellir ymarfer tabl pump gan fod angen i’r plant gyfrif yng nghamau o 5 o gwmpas y cloc. Yna awgrymir addysgu’r plant am y bys munud a’r bys awr ar wahân ac yna gyda'i gilydd. Dylid cyflwyno’r bys awr yn gyntaf er mwyn pwysleisio mai dyma’r bys pwysicaf, nid yn unig ei ydy e’n dweud pa awr o’r dydd yw hi ond mae hefyd yn rhoi amcan o’r munudau. Mae hyn yn sgaffaldio’r addysgu. Dywed Bruner (1996) bod athrawon yn chwarae rôl bwysig wrth sgaffaldio dysgu plant,, pwysleisia bod angen mwy na darparu deunyddiau ar y disgyblion. Rhaid i’r athro fod yn sensitif a rhoi lle, amser a chyfleoedd i’r disgyblion.
Anogwyd yr elfen weledol, gall adnoddau TGCh fod yn ffordd o ‘bontio’ rhwng adnoddau go iawn a delweddau. Argymhellir y dylai cymhwysedd digidol fod yr un mor bwysig â llythrennedd a rhifedd, ac y “dylai llythrennedd, rhifedd a chymhwysedd digidol fod yn Gyfrifoldebau Trawsgwricwlaidd i’r holl athrawon a phobl sy’n gweithio gyda phlant a phobl ifanc”(Donaldson, 2015, p.40). Cefnogir hyn gyda “dylai TGCh fod yn gyfannol ac yn rhan annatod o’r cwricwlwm cyfan” (Llywodraeth Cymru, 2015, p.6). Am y rheswm hwn, anogir TGCh ym mhob gwers. Mae nifer o gemau amser ar-lein yn bodoli yn barod a gellir chwarae yn y dosbarth. Fodd bynnag, meddylir prif beth sy’n helpu plant i ddweud yr amser yw defnyddio cloc go iawn yn lle delwedd o gloc. Cytun Askew (2012). Mae'r defnydd o'r cloc analog a digidol hefyd yn cael ei gynnal fel ei fod yn dangos y cysylltiad rhwng y ddau a hefyd y gellir herio'r plant.
Argymhellwyd rhoi cloc bach i bob plentyn hefyd. Rhoddwyd oriawr yr un i’r plant yn ystod gwersi amser (gwelir atodiad 3) oherwydd hyn gwelwyd hyder pob un plentyn wedi cynyddu yn enwedig hyder yr unigolyn. Roedd y plant yn gallu newid yr amser ar yr oriawr yn hawdd ac roeddent yn gallu eu defnyddio am gymorth yn ystod tasgau. Roedden nhw’n hefyd yn caniatáu cyfleoedd da i ofyn iddynt ddangos gwahanol amseroedd wrth eistedd ar y carped.
Gellir crybwyll amser yn ystod gwersi pynciau gwahanol. Credir y dylai athrawon ddarparu profiadau dyddiol o amser. Gellir gwneud hyn mewn nifer o wahanol ffyrdd. Awgryma Thom (2002) gofyn i fyfyrwyr amcangyfrif am faint o amser y gall gwers ei gymryd i sefydlu naill ai mewn munudau, neu mewn clapiau llaw neu nifer o ganeuon y gallant eu canu. Gellir gwneud gweithgareddau chwarae rôl sy’n defnyddio iaith amser gan eu bod yn “gyfleoedd arbennig o ddefnyddiol i gefnogi a helpu plant i ddysgu dweud faint o’r gloch yw hi” (Llywodraeth Cymru, 2017, p.69) . Mae hwn hefyd yn gyfle ar gyfer addysgu trawsgwricwlaidd.
Gellir cryfhau sgiliau sillafu a hefyd amser y plant yn ystod pynciau gwahanol trwy addysgu trawsgwricwlaidd. Mae hyn yn golygu gwybodaeth, gweithgareddau, sgiliau neu fentrau sy'n cael eu cymhwyso ar draws y cwricwlwm ac nad ydynt wedi'u cyfyngu i un pwnc (Barnes, 2007). Awgryma pobl mae’n brofiad i’r byd yn drawsgwricwlaidd. Gan gynllunio gweithgareddau trawsgwricwlaidd mae’r plant yn dysgu nifer o sgiliau pwnc gwahanol a buddiol heb sylweddoli. Cytun Rose (2009, p.2) a awgryma “high standards are best secured when essential knowledge and skills are learned both through direct, high-quality subject teaching and also through this content being applied and used in cross-curricular studies”. Er hyn mae heriau i athrawon wrth fabwysiadu dull trawsgwricwlaidd ac nid oes neges glir ynghylch sut i gyflawni dysgu trawsgwricwlaidd effeithiol. Mae Donaldson o blaid dysgu drawsgwricwlaidd gan argymhellir bydd y meysydd dysgu a phrofiad yn rhoi cyfle i ddylunio strwythur cwricwlwm sy’n bodloni’r pedwar diben, yn darparu ar gyfer ffocws integredig, trawsgwricwlaidd, ac yn cyfuno cymwyseddau trosfwaol â chynnwys traddodiadol sy’n seiliedig ar bwnc (Donaldson, 2015). Fodd bynnag, cred Barnes (2011) gall dysgu mewn ffordd drawsgwricwlaidd blygu pynciau o fewn un thema ac felly mae’n bosibl gorfodi cysylltiadau ffug a gall amharu ar ddysgu’r plant. Awgryma Barnes mai gwell i ganolbwyntio ar y pedwar pwnc yn unig i geisio creu cydbwysedd rhwng profiadau, dealltwriaeth a sgiliau.
Amlyga Ryan a Julian (2007) mai’r broblem yw diffyg addysgeg ddigonol yn ein system addysg, ac yn enwedig mewn addysgeg sy'n anatebol i ddysgwyr a'u hanghenion. Mae’n bwysig peidio â rhuthro pynciau newydd a rhoi digon o amser i’r plant eu deall. Awgrymir “children have real understanding only of that which they invent themselves, and each time that we try to teach them something too quickly, we keep them from reinventing themselves” (Piaget, 1972, p.47). Cytûn Vygotsgy (1962) gan gredir yn gryf mewn dysgu trwy sgaffaldio, sef gweithio mewn camau a ni ddylai symud ymlaen i’r cam nesaf nes ei fod yn deall y cam canlynol, felly ni dylir symud ymlaen i eiriau mwy cymhleth i sillafu neu fathemateg amser mwy cymhleth nes i’r plant deall. Meddylir y bydd yr unigolyn yn manteisio o’r strategaethau uchod.

